hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Közleményben reagált a Momentum a pécsi városvezetésben kialakult koalíciós válságról – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Közleményben reagált a Momentum a pécsi városvezetésben kialakult koalíciós válságról
A pécsi Momentum frakció tagjai korábban egy nyilvános sajtóközleményben írtak a baloldali városvezetés koalícióján belül feszülő konfliktusokról.
Mint ismert, az új városvezetés tagjait a 2019-es önkormányzati választásokra delegáló “Mindenki Pécsért Egyesület” megvonta a névhasználati jogot a DK, a Jobbik, az MSZP és az Öt Torony frakciók képviselőitől és Péterffy Attilától, ám ezt követően a polgármester és támogatói kiléptek a szervezetből és a maradék képviselőkból létrehozták a “Pécs Jövője” néven futó újabb koalíciós tömörülést.
A Momentum “különutas” politikáját nem díjazta a polgármester
A pécsi Momentum önkormányzati képviselői szerint Péterffy Attila önkényes döntéshozatali gyakorlata a legtöbb esetben kizárta a közös városvezetésre vállalkozó frakciók tagjainak eltérő véleményét, ráadásul a polgármester egy olyan „együttműködési paktumot” íratott volna alá a baloldali képviselőkkel, amely alapján – a Momentum szerint – akár pénzbüntetésben is részesülhetett volna az a képviselő, aki a koalíción belüli különvéleményét felvállalva, szavazatával megosztja a pécsi baloldali városvezetés “egységét”.
– írta facebook oldalán.a városvezető frakcióból kilépő momentumos képviselő, Pokorádi Gábor.
A legutóbbi közgyűlésen a Péterffy Attila által irányított “Pécs Jövője” frakció képviselői gyakorlatilag visszahívták bizottsági státuszukból a momentumos képviselőket és a helyükre saját embereiket ültették.
A pécsi Momentum képviselői erre reagálva kiadtak egy közleményt, amelyben igyekeznek tisztázni a városvezető koalíción belül kialakult politikai válság lényeges körülményeit:
Az alábbi nyilatkozatot adjuk az elmúlt napok eseményeire reagálva.
A legutóbbi közgyűlésen a várost vezető koalíció javaslatára a testület két momentumos képviselőtől megvonta a bizalmat: leváltották és visszahívták a Városfejlesztési és Innovációs Bizottság elnökét és a Jogi és Ügyrendi Bizottság egyik tagját.
Ezt a döntést sajnálattal vesszük tudomásul, de szerencsére az eddig elvégzett munkánkat nem teszi semmissé, az elérendő céljainkon nem változtat, legfeljebb valamelyest nehezebbé teszi az utunkat.
A 2019-ben tett vállalásainkat továbbra is szem előtt tartva dolgozunk tovább Pécsért és a pécsiekért a Pécsi Jövőképe 2.0 program alapján.
A közgyűlésen azonban elhangzottak olyan állítások, amelyeket nem hagyhatunk szó nélkül. Auth István képviselőtársunk azt állította képviselőinkről, hogy “A frakcióból senkit nem zártak ki, a frakcióból kiléptek”.
A valóság ezzel szemben az, hogy az MPE-Momentum frakció nem lépett ki a koalícióból. A DK, a Jobbik, az MSZP és az Öt Torony frakciók képviselőitől a Mindenki Pécsért Egyesület megvonta a névhasználati jogot, a polgármester úr pedig – a kizárását megelőzendő – kilépett az egyesületből.
Jelenleg csak a mi frakciónk és a szintén háttérbe szorított Bognár Szilvia jogosult a jelölő szervezet nevének használatára, mert mi vagyunk azok, akik megválasztásunk óta a 2019-ben lefektetett elvek és értékek mentén dolgozunk. Valójában tehát a többiek léptek ki a koalícióból és alapítottak Pécs Jövője néven új frakciószövetséget, mivel nem tudták tartani magukat az említett értékvállalásokhoz. Ezzel voltaképpen önkényesen felülírták a választói akaratot.
A jelenlegi helyzet kialakulásához a következő események is hozzájárultak:
Tavasszal az ún. “12 pontos tárgyalások” után az együttműködés új alapokra helyezéséhez elkészült egy koalíciós együttműködési szabályzat, egy frakciószövetségi szerződés.
Az elkészült tervezetet a frakciónk munkaanyagként kezelte, bizonyos pontjaival szemben komoly kifogásokat fogalmaztunk meg, jeleztük, hogy egyeztetésekre, módosításokra van szükség.
Nem értettünk egyet például azzal, hogy jelölő szervezetünket, a Mindenki Pécsért Egyesületet tudatosan kihagyni igyekeztek mind a szövegből, mind az egyeztetési folyamatból. Ma már világos: szövetségeseink már akkor eldöntötték, hogy egy új szervezet nevét fölvéve kívánnak tovább dolgozni.
Azt sem tartottuk elfogadhatónak, hogy a közgyűlés létszámát tekintve a képviselők szűk kisebbsége dönthessen a város szempontjából meghatározó ügyekben, és pénzbüntetés vagy a frakcióból való kizárás terhe mellett legyen kénytelen a meggyőződése és a város érdeke ellen szavazni.
Azt is aggályosnak tartottuk, hogy a megállapodás szövegét a frakciószövetség az egyik – tetszőleges – párt kihagyásával bármikor módosíthatta volna: véleményünk szerint mind az elfogadáshoz, mind a módosításhoz minden frakció beleegyezése, vagyis a teljes konszenzus szükséges.
A fenti okok miatt többheti munka után nyújtottuk be módosító javaslatainkat, melyek között lehetőséget kívántunk biztosítani a képviselőknek a lelkiismereti szavazásra, kínáltunk megoldást arra is, hogy biztosítható legyen a hatékony közgyűlési munka, miközben a képviselők és a frakciók is megőrizhetik autonómiájukat.
Erőfeszítéseink ellenére érveinket nem hallgatták meg, javaslatainkat nem építették be a megállapodás végleges szövegbe. Ekkor vált nyilvánvalóvá korábbi partnereink szándéka: a dokumentumot a Momentum képviselőinek kiszorítására fogják használni. Azért nem foglalkoztak a módosító javaslatainkkal, mert tudták, hogy eredeti formájában nem fogjuk aláírni. Nem írhattuk alá, hiszen ha megtesszük, lényegében lemondtunk volna képviselői jogaink egy részéről, nem képviselhettük volna sem a választóink érdekeit, sem a Momentum értékvállalásait. A tervezet aláírását nem javasolta sem a pártunk helyi, sem a megyei, sem pedig az országos vezetése.
Jelentős többséggel megválasztott és legitimált helyi képviselőkként meggyőződésünk, hogy fő feladatunk a pécsi szavazók, a pécsi polgárok érdekeinek őszinte és kompromisszummentes képviselete, akik a 2019-es választásokon a Mindenki Pécsért Egyesület logó alatt induló jelöltekre szavaztak.“
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
momentum Péterffy Attila pokorádi gábor Sajgó György városvezetés
Fülöp Attila: húszszázalékos béremelést kapnak a szociális területen dolgozók
Változnak a veszélyhelyzet idején lejáró okmányokkal kapcsolatos szabályok
Szünetelni fog a Biokom bérletrendelése
Novemberben érkezik a nyugdíjprémium és a nyugdíjkorrekció
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram